ร้านอยู่ชั้น 7 ตรงบันไดเลื่อน บรรยากาศในร้านดีค่ะ พอดีตอนเราไปคนเยอะเลยไม่ได้ถ่ายมา เมนูมีให้เลือกเยอะ พนักงานอัธยาศัยดี ภายในร้านมีเพลงให้ฟัง เพลินดีค่ะ เริ่มเลยแล้วกันเนอะ

เฟรตตูชีนี่ซีฟู้ด (220฿) : 8.5/10
ซีฟู้ดจะมีหอยแมลงพู่ กุ้ง กับหมึก มีชีสกับซอสเยอะแต่เลี่ยน ซึ่งแปลกมากเพราะเราเองเป็นคนชอบทานชีสหรืออะไรพวกนี้อยู่แล้ว ทำไมเลี่ยนได้ก็ไม่รู้

ชีส แอนด์ ดิป (190฿) : 9/10
เป็นชีสทอดจุ่มชีส มีซอสมะเขือเทศแก้เลี่ยน ถูกใจมากกกตรงที่ชีสทอด มัน ยืดดดดดด โอเคมากๆเลย แต่ขอหัก 1 คะแนน ตรงที่ชีสดิปไม่ค่อยเข้มข้น อีกทั้งยังเหลวๆยังไงไม่รู้อ่ะ เสียดาย

ซอฟต์คุ้กกี้ (190฿) : 8/10
เป็นคุ้กกี้นิ่มๆ เสิร์ฟพร้อมกับผลไม้ ไอศกรีม และวิปครีม ทานแรกๆอร่อยมาก เพราะคุ้กกี้ร้อนๆนิ่มๆ ตัดกับความเย็นของไอศกรีม ความเปรี้ยวปนหวานของผลไม้ก็ตัดกับความหวานของคุ้กกี้ได้ดี แต่พอทานไปได้ครึ่งหนึ่งก็รู้สึกถึงความหวานไป อาจเพราะผลไม้และไอศกรีมไม่มากพอ ใครที่ไม่ชอบทานหวานอาจจะส่ายหัวใส่จานนี้ได้เลย แต่เราชอบทานของหวาน เลยไม่ถึงกับแย่มากค่ะ

note : ของหวานของที่นี่จะทำใหม่ทุกครั้งที่ลูกค้าสั่ง ดังนั้นเราควรสั่งของหวานพร้อมของคาวเลยค่ะ แล้วแจ้งพนักงานว่ารับของหวานหลังทานของคาวเสร็จ เชฟก็จะคำนวณเวลาให้เราเองเลยค่ะ